laion/Wikipedia-Exotic huggingface dataset:
נתן קופשיץ

הרב נתן הכהן קופשיץ (נולד ב-21 בנובמבר 1945) הוא דיין בבית הדין של העדה החרדית בירושלים ורב שכונת הקריה החרדית בבית שמש. הרב קופשיץ נולד למשפחת קופשיץ הירושלמית וצאצא של הרב יוסף חיים זוננפלד. בתחילה למד בתלמוד תורה עץ חיים, בגיל 11 הלך ללמוד בישיבת פוניבז' לצעירים, לאחר שנתיים חזר ללמוד בתלמוד תורה עץ חיים אצל הרב זונדל קריוזר, ולאחר מכן למד בישיבת חברון בירושלים. שם היה חברותא של ראש הישיבה כיום הרב דוד כהן, בישיבה שם למד גם עם הרב יצחק ברנד. בעבר היה רב שכונת מקור ברוך בירושלים. כשהחלה להבנות שכונת הקריה החרדית בבית שמש, הגיע לכהן כרב בעיר, כיום הוא מכהן כרב של הקריה החרדית, והוא אחד הרבנים הדומיננטיים בעיר. בעקבות לחצים מאת הרב משה שטרנבוך והרב יצחק טוביה וויס, הסכים להיכנס לבית הדין של העדה החרדית אמנם לא הסכים לכהן כחבר הבד"ץ אלא רק כדיין. בשנת 2006 פתח ישיבה קטנה ליטאית בעיר בשם 'באר המלך', הוא עומד בראשה ולומד עם בחורים מדי ערב. הרב קופשיץ נמנה עם העדה החרדית ומתנגד למדינה ולמוסדותיה. הישיבה שבראשותו לא לוקחת תקציבים מהמדינה וממומנת רק משכר לימוד ומתרומות. הוא מתנגד גם להשתתפות בבחירות הארציות והמוניציפליות. היה בין הפעילים במחאות נגד אגד ובמניעת כניסת האוטובוסים שלהם לקריה החרדית, ופתח את ההסעות של "מהדרין". על אף שרשמית הוא מתנגד להשתתפות בבחירות, היה מעורב מאחורי הקלעים בפעילות למען בחירתו של משה אבוטבול בבחירות לראשות עיריית בית שמש ב־2014, בעיקר בבחירות החוזרות, שהצטיירו כמאבק על זכות הקיום של ההתיישבות החרדית בעיר. משפחת קופשיץ
ג'ון מקגין

ג'ון מקגין (באנגלית: John McGinn; נולד ב-18 באוקטובר 1994) הוא כדורגלן סקוטי, המשחק בעמדת הקשר באסטון וילה ובנבחרת סקוטלנד בכדורגל. מקגין נולד בגלאזגו ולו אחות תאומה. את קריירת הנוער עשה בסנט מירן. ב־2012 ערך את הופעת הבכורה שלו בקבוצה הבוגרת במסגרת הצ'מפיונשיפ הסקוטי וסייע לקבוצה להעפיל לליגת העל הסקוטית. לאחר שלוש עונות עבר ב־2015 להיברניאן מהצ'מפיונשיפ הסקוטי. הוא שותף בזכיית הקבוצה בגביע הסקוטי ב־2016 והעפלה לליגת העל הסקוטית. ב־2018 עבר לאסטון וילה מפוטבול ליג צ'מפיונשיפ. הוא סייע לקבוצה להעפיל באותה עונה לפרמייר ליג. מקגין היה חבר בנבחרת סקוטלנד עד גיל 19 ובנבחרת סקוטלנד בכדורגל עד גיל 21. במרץ 2016 ערך את הופעת הבכורה שלו בנבחרת הבוגרת במשחק ידידות נגד דנמרק. במוקדמות יורו 2020 כבש 7 שערים. באוקטובר 2020 שימש כקפטן הנבחרת במשחק מול צ'כיה. ג'ון מקגין, באתר Transfermarkt ג'ון מקגין, באתר Soccerway ג'ון מקגין, באתר BDFutbol ג'ון מקגין, באתר WorldFootball.net ג'ון מקגין, באתר National Football Teams ג'ון מקגין, באתר FootballDatabase.eu ג'ון מקגין, באתר ESPN מיכאל יוכין‏, מקגינייסטה: ג'ון מקגין נוסק באסטון וילה ופורח בנבחרת סקוטלנד, באתר וואלה, 8 באוקטובר 2020 ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
אגם קזנוי-אם

אגם קזנוי-אם (מילולית: האגם העמוק, ברוסית: Кезенойам, Голубое; בצ'צ'נית: Къоьзана Iaм) הוא האגם העמוק ביותר בהרי הקווקז, בשטח הפדרציה הרוסית, בעיקר בצ'צ'ניה אך חלקו משתרע גם בדאגסטן. האגם עובר דרך רכס אנדיאן. הוא ממוקם בגובה 1,870 מטר מעל פני הים וממלא שטח של 2.4 קמ"ר. עומקו המרבי של האגם הוא 74 מטר. בחורף פני האגם קופאים ובקיץ טמפרטורת המים היא סביב 5 מעלות צלזיוס. במי האגם יש אספקת חמצן בכל ימות השנה, מה שמאפשר לפלנקטון לשרוד. סלמו אזנמי (אנ') הוא זן טרוטה נדיר, אנדמי למי האגם. האוכלוסייה שלהם בסכנת הכחדה עקב כניסת הצ'ובות האירופאיות ((אנ')) אשר צורכים את דגיגי הסלמו. בסביבות האגם ממוקם בית נופש ובית מלון הנושא את שם האגם ומאז 2011 זהו אתר נופש פופולרי באזור הקווקז. Kottelat, Maurice; Freyhof, Jörg (2007). Handbook of European Freshwater Fishes. Berlin. p. 428. ISBN 978-2-8399-0298-4. מדיה וקבצים בנושא אגם קזנוי-אם בוויקישיתוף Freyhof, J. & Kottelat, M. 2008. Salmo ezenami. In: IUCN Red List of Threatened Species. Version 2010.1. Downloaded on 5 April 2010.
אנדרו וילר

אנדרו ר. וילר (באנגלית: Andrew R. Wheeler; נולד ב-23 בדצמבר 1964) הוא משפטן אמריקאי שכיהן כמנהל הסוכנות להגנת הסביבה בין השנים 2019–2021. לפני כן כיהן כיועץ הראשי של ועדת הסביבה והעבודות הציבוריות של הסנאט של ארצות הברית. וילר נולד בעיר המילטון שבדרום-מערב מדינת אוהיו, ב-23 בדצמבר 1964. ב-1987 השלים לימודי תואר ראשון בחוגי הביולוגיה והאנגלית באוניברסיטת קייס וסטרן ריזרב, השוכנת בעיר קליבלנד. כמו כן, ב-1990 השלים לימודי תואר במשפטים באוניברסיטת וושינגטון בסנט לואיס. בשנים 1995–1997 עבד וילר כיועצו ראשי של הסנאטור ג'ים אינהוף ממדינת אוקלהומה. במרוצת השנים מילא וילר שורה של תפקידים בסנאט של ארצות הברית, ובשנת 2005 נמנה וילר על ידי המגזין "National Journal" (אנ') בין ראשי הסגל הבולטים ביותר בקונגרס של ארצות הברית. באוקטובר 2017 הכריז נשיא ארצות הברית דונלד טראמפ על כוונתו למנות את וילר לסגן מנהל הסוכנות להגנת הסביבה. בשלהי 2017 מועמדותו נדחתה בידי הסנאט, וב-3 בינואר 2018 החוזרה מועמדותו אל הבית הלבן בידי מליאת הסנאט. עם זאת, מועמדתו הועלתה בשנית על ידי הנשיא טראמפ ולבסוף הוא הושבע לתפקידו ב-8 באפריל 2018. מינויו אושרר ברוב של 53 קולות מול 47, כשבעדו הצביעו שלושה סנאטורים דמוקרטים והם ג'ו מנצ'ין, היידי הייטקאמפ וג'ו דונלי. ב-5 ביולי 2018 הודיע מנהל הסוכנות סקוט פרויט על כווונתו להתפטר ביום למחרת, ו-וילר נעשה מנהל הסוכנות בפועל. ב-16 בנובמבר אותה שנה הוכרזה מועמדותו למנהל הסוכנות, אחרי שכיהן כמנהל הסוכנות דה פקטו לאורך חמישה חודשים. ב-28 בפברואר 2019 אושר מינויו, והחל לכהן כמנהלה ה-15 של הסוכנות להגנת הסביבה. מדיה וקבצים בנושא אנדרו וילר בוויקישיתוף אנדרו וילר, ברשת החברתית פייסבוק אנדרו וילר, ברשת החברתית אקס (טוויטר) ביוגרפיה רשמית, באתר הסוכנות להגנת הסביבה (באנגלית) ליסה פרידמן, Trump Nominates a Coal Lobbyist to Be No. 2 at E.P.A., באתר ניו יורק טיימס, 5 באוקטובר 2017 (באנגלית) דניס בריידי, Senate confirms a former coal lobbyist as Scott Pruitt's second-in-command at EPA, באתר וושינגטון פוסט, 12 באפריל 2018 (באנגלית) דיילי מת'יו, Senate confirms acting EPA chief for permanent role, באתר AP‏, 1 במרץ 2019 (באנגלית)
פיטר טומס

פיטר טומס (באנגלית: Peter Toms‏; 1748 – 1 בינואר 1777) היה צייר אנגלי, שהתמחה בתיאור בגדים ליצירותיהם של אמנים אחרים. הוא היה חבר מייסד באקדמיה המלכותית. טומס היה בנו של חרט, ויליאם הנרי טומס, מווסטמינסטר. הוא למד אצל תומאס הדסון, הוא הפך לצייר שהתמחה בציור תלבושות, ועבד אצל פרנסיס קוטס במשך מספר שנים. לאחר מותו של קוטס, הועסק בין היתר על ידי סר ג'ושוע ריינולדס, בנג'מין וסט וג'ון זופני. לדברי אדוארד אדוארדס: בין התמונות שהוא עשה עבור סר ריינולדס, יש כמה מעולות ביותר, נראה שדיוקנאות רבים באורכים מלאים הטובים ביותר של סר ריינולדס הם אלה, שבהם צייר טומס את הלבוש. על כך שולם לו סכום של שתים עשרה גינאות, מחיר דל מאוד ביחס לתרומה ליצירה, אך סר ריינולדס לא היה ליברלי ונדבן בהזדמנויות כאלה. טומס לא עזב ולא התלונן. ג'יימס נורת'קוט, אף על פי שראה בטומס "צייר לבוש טוב מאוד", הרגיש כי סגנונו הכבד למדי היה מתוך הזדהות עם סגנונו של ריינולדס. טומס היה חבר מייסד באקדמיה המלכותית לאמנויות בשנת 1768. הוא הציג שלוש עבודות באקדמיה: "תמונה אלגורית". בשנת 1769, "דיוקן, חצי אורך" בשנת 1779 ו"צמחי בר", יצירה שפורסמה בשנת 1771. למרות הצלחתו כצייר לבוש, שתייתו הכבדה וחוסר זהירות במובנים אחרים, השאירו אותו אדם עני ומנעו את התקדמותו. הוא ניסה להתאבד, אך הפציעה לא הייתה קטלנית והוא שרד במשך מספר שנים, ומת בעוני בביתו בלונדון, ב-1 בינואר 1777. הוא התחתן עם מרי, בתו של רוברט הוג. היא נפטרה כשלוש שנים לפניו, ונקברה במרילבון, הקהילה בה התגורר שנים רבות. מדיה וקבצים בנושא פיטר טומס בוויקישיתוף Mark Noble, A history of the College of Arms : and the lives of all the Kings, Heralds, and Pursuivants from the reign of Richard III, founder of the College, until the present time, London : Printed for J. Debrett and T. Egerton, 1804 Peter Toms - National Portrait Gallery, www.npg.org.uk (באנגלית) Horace Walpole Edward Edwards, Anecdotes of Painters who Have Resided Or Been Born in England;: With Critical Remarks on Their ..., Leigh and Sotheby ..., 1808. (בenglish) James Northcote, The Life of Sir Joshua Reynolds : Comprising Original Anecdotes of Many Distinguished Persons, His Contemporaries; and a Brief Analysis of His Discourses, Henry Colburn, 1819. (באנגלית)
תפקודי כליות

הערכת תפקודי כליות היא שמה של מספר בדיקות שתן, דם, והדמיות רפואיות המבוצעות לצורך הערכת תפקודן של הכליות. מעקב אחר תפקודן של הכליות. כאשר עולה חשד שהמטופל סובל ממחלת כליות. לפני ואחרי ניתוח לתרומת כליה. בעת שימוש בתרופות שעלולות לפגוע בכליות. שתנן – (באנגלית: Urea) – תרכובת אורגנית המורכבת מפחמן, חנקן, מימן וחמצן. בדיקת דם זו נקראת BUN – Blood Urea Nitrogen. קריאטינין – (Creatinine) – תוצר של פירוק קראטין פוספט בשריר. קצב סינון גלומרולרי משוער (אנ') (באנגלית: eGFR – Estimated glomerular filtration rate) – ה-GFR הוא המדד העיקרי להערכת תפקוד הכליה והוא מחושב לפי גיל הנבדק, מין הנבדק ורמת הקריאטינין שבדם. גם כאשר רמת ה-GFR תקינה, אדם יכול להיות בקבוצת סיכון ללקות במחלת כליות אם יש לו מחלות רקע כגון: סוכרת, יתר לחץ דם והיסטוריה משפחתית של מחלת כליות. הסיכון ללקות במחלה עולה עם הגיל. רמת ה-GFR מחולקת לחמישה שלבים כמתואר בטבלה שמתחת. בדיקת שתן כללית (Urinalysis) – קבוצת בדיקות כימיות בשתן המסייעות בין היתר לאיתור בעיות בכליות. איסוף שתן בתוך מיכל למשך 24 שעות לבדיקת קריאטינין, אלבומין (באנגלית: Albumin), וחלבון (Protein). אולטרה סאונד או סריקת CT, ‏MRI של הכליות ודרכי השתן. Tests to Measure Kidney Function, Damage and Detect Abnormalities בדיקת תפקודי כליות ( Kidney function test) ניתן לחשב אותו גם לפי רמת ה-ציסטטין C שבדם ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
שוקן, קיסרית יפן

שׁוֹקֶן, קיסרית יפן (ביפנית: 昭憲皇后; נולדה בתור אִיּצִּ'גוֹ מָאסָאקוֹ, 一条勝子;‏ 9 במאי 1849 – 9 באפריל 1914) הייתה אשתו ורעייתו הקיסרית של מייג'י, קיסר יפן (ידוע במערב כמוצוהיטו). נודעה בעיקר על תרומותיה הרבות להקמת הצלב האדום היפני אשר פעל במהלך מלחמת סין–יפן הראשונה. איצ'יגו מאסאקו נולדה לבית אצולה יפני בקיוטו, הבירה המלוכנית, דאז בתקופת שוגונות טוקוגאווה. איצ'יגו הייתה בתו השלישית של טאדאקה איצ'יג'ו, שר ממשלה וראש מחוז איצ'יג'ו של שבט פוג'יווארה. בילדותה נחשבה איצ'יגו למבריקה מאוד, בשל יכולתה לקרוא ולכתוב שירה יפנית מסורתית כבר בגיל צעיר. היא למדה גם סינית קלאסית, קליגרפיה יפנית, קוטו (כלי הנגינה היפני המסורתי), הדרמה של נו (דרמה מוזיקלית יפנית קלאסית), איקבנה (אמנות סידור הפרחים היפנית) וטקס התה היפני. ב-30 בינואר 1867, קומיי, קיסר יפן בן ה-36 חלה לפתע קשה ומת. בנו בן ה-14 מוצוהיטו ירש את מקומו ונודע בשמו שלאחר מות אביו כקיסר מייג'י. זמן קצר לאחר עלייתו לכס, הציעו פקידי הקיסר את מאסאקו איצ'יג'ו ככלה אפשרית. הקיסר היה צעיר מהכלה לעתיד בשלוש שנים ודבר זה נחשב למכשול בנישואין. עם זאת, בעיה זו נפתרה על ידי שינוי שנת הלידה הרשמית של הכלה מ-1849 ל-1850. מאסאקו איצ'יג'ו התארסה לקיסר מייג'י ב-2 בספטמבר 1867, והיא אימצה את השם המלוכני הרוקו. החתונה התעכבה עד 11 בינואר 1869, לאחר שהקיסר ערך את הג'נופוקו שלו (טקס גיל ההתבגרות). הקיסרית החדשה תהיה הקיסרית הראשונה של יפן שתמלא תפקיד ציבורי. לא היו לה ילדים. לקיסר מייג'י היו חמישה עשר ילדים מידי חמש גבירות מלכותיות, אך רק חמישה ילדים שרדו לבגרות. הקיסרית אימצה רשמית את יושיהיטו, בנו הבכור של בעלה אשר שרד, כנהוג. יושיהיטו ירש את אביו כקיסר ונודע כקיסר טאישו, שמו שלאחר מותו. הקיסרית הביאה לרפורמות בזכויות בתוך האצולה הקיסרית. היא תרמה כספים רבים אל ארגון הצלב האדום היפני אשר בשנת 1887 הוכר בינלאומית בידי הצלב האדום הממוקם בשווייץ. בשנת 1912, עם מות בעלה, הקימה הקיסרית שוקן את קרן תרומות על שמה אליו העבירה 100,000 ין יפני מכספה המלכותי עם הקמתו. בשנת 1934, טיימיי, קיסרית יפן וקוג'ון, קיסרית יפן העבירו תרומה שנייה שהעלתה את ערך הארגון לכדי 200,000 ין. עד שנת 1963 ערך הארגון עמד על סך 3,600,000 ין יפני. רוב הכסף, כאשר לא הלך לתמיכה ביפן, הועבר למדינות עולם שלישי, בעיקר באפריקה. בשנת 1989 כלל הסכומים אשר הגיעו מתרומות הקיסרים הוסדרו לידי ארגון הצלב האדום הבינלאומי. מוצוהיטו טיימיי, קיסרית יפן קוג'ון, קיסרית יפן מדיה וקבצים בנושא שוקן, קיסרית יפן בוויקישיתוף קרן התרומות של הקיסרית שוקן, אתר הצלב האדום ביוגרפיה, באתר אצולה לא רשמית שוקן, קיסרית יפן, באתר "Find a Grave" (באנגלית)
סערות השמש של ליל כל הקדושים (2003)

סערות השמש של ליל כל הקדושים הן סדרת סערות שמש ופליטות המוניות של עטרת השמש (CME) שאירעו החל מאמצע אוקטובר 2003 ועד תחילת נובמבר באותה השנה, ששיאן היה ב-28 עד 29 באוקטובר. סדרת הסערות נוצרה על ידי ההתפרצות הסולארית הגדולה ביותר שנרשמה אי פעם על ידי מערכת לווייני חקר מזג האוויר GOES, שנמדדה בעוצמה של X45, כאשר ההתפרצות החזקה ביותר הקודמת ארעה באפריל 2001, ונמדדה בעוצמה של X20. מהסערות הושפעו מערכות תקשורת מבוססות לוויינים, ולכלי טיס הומלץ להימנע מטיסה בגובה רב באזורי הקוטב. בנוסף, כתוצאה מהפעילות הסולארית, הפסקת חשמל בת שעה ארעה בשוודיה. זוהר הקוטב נצפה בתקופה עד דרום טקסס ומדינות הים התיכון באירופה. האירועים התרחשו במהלך המחזור הסולארי ה-23, כ-3 שנים לאחר שיאו בשנת 2000, בו נרשמה פעילות סולארית נוספת הידועה כהתפרצות יום הבסטיליה. NASA's GMS, GMS: X-Class: A Guide to Solar Flares, svs.gsfc.nasa.gov, ‏2011-08-09 (באנגלית) Biggest Ever Solar Flare Was Even Bigger Than Thought, ScienceDaily (באנגלית) Holly Zell, Halloween Storms of 2003 Still the Scariest, NASA, ‏2015-05-12 (באנגלית) Remembering the Great Halloween Solar Storm, National Centers for Environmental Information (NCEI), ‏2016-11-16 (באנגלית) Shinichi Watari, Manabu Kunitake, Takashi Watanabe, THE BASTILLE DAY (14 JULY 2000) EVENT IN HISTORICAL LARGE SUN–EARTH CONNECTION EVENTS, Solar Physics 204, 2001-12-01, עמ' 425–438 doi: 10.1023/A:1014273227639
עיריית סוצ'י

עיריית סוצ'י (ברוסית: Администрация города Сочи; רשמית, "האדמיניסטרציה של העיר סוצ'י") היא הגוף הניהולי העליון בעיר סוצ'י, העומד בראש המערכת של רשויות השלטון של סוצ'י. את העירייה מנהל ראש עיריית סוצי'. מאז 2019, ראש העיר הנוכחי הוא אלכסיי קופאיגורודסקי. מינהל ניהול טריטוריאלי - מרכז את ניהול רובעי העיר מינהל הביקורת מחלקת גיוס כח אדם מחלקות רישום אוכלוסין ונישואין מחלקת מזכירות העירייה מינהל המשפטים מזכירות ראש העיר מזכירות החשבונאות מינהל ביקורת פיננסית עירונית פנימית מינהל האדריכלות ובינוי עירוני מינהל התפוקה מינהל הכבישים מינהל השקעות, תיירות ופיתוח עסקים מינהל מידע ותכנות מינהל רכש ותחרותיות מינהל התרבות מינהל היחסים הבינלאומיים מינהל שירותים מוניציפליים מינהל רכוש העירייה מינהל מידע ופרסום מינהל ביטחון חברתי ויחסים עם זרועות הממשל הפדרלי מינהל אפוטרופוס מינהל איכות הסביבה מינהל תכנון מינהל האכיפה מינהל התעשייה מינהל הנוער המינהל לאבטחת סודות מדינה מינהל אבטחת התעסוקה מינהל תמיכה מינהל ליחסים עם זרועות השלטון המקומי מינהל להגנה על קטינים וזכויותיהם מינהל החינוך מינהל ליחסים עם האזרחים מינהל תקשורת ההמונים מינהל הדיור המינהל לפיתוח הספורט מינהל לתמיכת קרן הדיור מינהל התחבורה מינהל הספורט מינהל המימון המינהל לפיתוח כלכלי מינהל ההגנה האזרחית שירות מוקד החירום המאוחד העירוני מינהל המשק שירות החילוץ וההצלה אתר האינטרנט הרשמי של עיריית סוצ'י (ברוסית) עיריית סוצ'י, ברשת החברתית אינסטגרם עיריית סוצ'י, ברשת החברתית VK ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
ניק אברסמן

ניקולס אברסמן ויסונסין (באנגלית: Nicholas Eversman Wisonsin; נולד ב-15 בפברואר 1986) הוא שחקן קולנוע וטלוויזיה אמריקאי, המוכר מתפקידו בתור מייקל וינסטון בסדרת המסתורין "היעלמות" (2012) של רשת ABC, בתור טובי טאקר בסרט "מתוייגת" (2015) ובשל תפקידו בתור ג'ון בראון ג'וניור (אנ') במיני-סדרה "ציפור אלוהים שבשמים" (2020). אברסמן נולד ב-15 בפברואר 1986 במדיסון, ויסקונסין. אביו ממוצא גרמני ואמו ממוצא אמריקאי, גרמני, אנגלי וסקוטי-אירי. בגיל 21 עבר אברסמן ללוס אנג'לס, ובין עבודותיו הראשונות הייתה להתחפש לשרימפס ענק במרכז קניות. בשנת 2016 ביצע הופעת אורח כליאם ג'ונס השני בדרמת הפנטזיה "עד עצם היום הזה". בשנת 2020 גילם את ג'ון בראון ג'וניור (אנ') במיני-סדרה "ציפור אלוהים שבשמים" ברשת שואוטיים, המבוססת על הרומן משנת 2013 באותו שם שכתב ג'יימס מקברייד. הסדרה נוצרה והופקה על ידי אית'ן הוק שגם מגלם את ג'ון בראון. בשנת 2008 נישא לאמילי נוגיד. במאי 2015 נולדה בתם הבכורה, לורליי; ובשנת 2017, נולד בנם השני, לוקאס. מדיה וקבצים בנושא ניק אברסמן בוויקישיתוף ניק אברסמן, ברשת החברתית אקס (טוויטר) ניק אברסמן, במסד הנתונים הקולנועיים IMDb (באנגלית) "'Missing': Keith Carradine on being suspect zero - From Inside the Box - Zap2it". Blog.zap2it.com. 2012-05-10. אורכב מ-המקור ב-2012-05-12. נבדק ב-2012-05-19.
Halloween III: Season of the Witch

Halloween III: Season of the Witch (בעברית: ליל המסכות III: עונת המכשפה) הוא פסקול מאת ג'ון קרפנטר ואלן האוארט, של סרט האימה האמריקאי "ליל המסכות III: עונת המכשפה", משנת 1982. מהדורת יום השנה ה-25 המורחבת של הפסקול יצאה לאור בשנת 2007, על ידי חברת התקליטים אלן האוורט אינקפורד. מידע על האלבום Halloween III: Season of the Witch באתר MusicBrainz האלבום Halloween III: Season of the Witch באתר ספוטיפיי John Carpenter And Alan Howarth - Halloween III - Season Of The Witch (Original Motion Picture Soundtrack), Discogs (באנגלית) Halloween III - OST, a playlist by dubstruth on Spotify, Spotify John Carpenter And Alan Howarth - Halloween III - Season Of The Witch (Complete Original Motion Picture Score), Discogs (באנגלית)
וודוא

ווּדוּאְ (בערבית: وُضوء, תעתיק מדויק: וֻצ'וּאְ) היא הפעולה של רחיצת חלקים מהגוף במים נקיים, כחלק מההכנה לתפילה המוסלמית – הצלאה. וודוא נחשב לאחת מדרכי ההיטהרות מטומאה באסלאם. המיטהר חייב לרחוץ את הפנים, כפות הרגליים, הידיים, האוזניים, הזרועות ואזורים אחרים בגוף לפני התפילה וההשתטחות. המקור ההלכתי לוודוא הוא בסורת השולחן הערוך (מספר 5), פס' 8-9: הוי המאמינים! בקומכם להתפלל, רַחצו את פניכם ואת ידיכם עד המרפקים, ונַגבו את ראשיכם (ורחצו) את רגליכם עד הקרסוליים. ואם נטמאתם, היטַהרו. ואם חולים אתם, או נוסעים בדרך, או שבים מעשׂיית הצרכים, או ממגע עִם אישה, ואינכם מוצאים מים, בַקשו לכם חול נקי והעבירוהו על פניכם ועל ידיכם. אין אללה רוצה להעיק עליכם, רק לטהר אתכם יחפוץ, ולהשלים חסדו עליכם, למען תכירו טובה. ערך מורחב – תימום תימום (בערבית: تيمُم). כאשר אין בנמצא מים לטהרה, למוסלמים ניתן לבצע "רחיצה יבשה" בעזרת חול נקי ויבש. טומאה וטהרה (אסלאם) ג'ונוב אל-פאחשה נג'יס חראם חלאל תימום טבילה לנצרות אגן טבילה בפטיסטריום מים קדושים הטבלה כפויה לנצרות טבילה (יהדות) טומאה וטהרה דרכי ההיטהרות מטומאה טומאה וטהרה בביתא ישראל מדיה וקבצים בנושא וודוא בוויקישיתוף ערך זה הוא קצרמר בנושא אסלאם. אתם מוזמנים לתרום לוויקיפדיה ולהרחיב אותו.
Halloween 4: The Return of Michael Myers

Hallowen 4: The Return of Michael Myers (בעברית: ליל המסכות 4: שובו של מייקל מאיירס) הוא פסקול מאת אלן האוארט, של סרט האימה "ליל המסכות 4: שובו של מייקל מאיירס", משנת 1988. בשנת 2011, הוחלט להוציא את הפסקול מחדש עם תוספת של ארבע רצועות נוספות ועטיפה חדשה. מידע על האלבום Halloween 4: The Return of Michael Myers באתר MusicBrainz האלבום Halloween 4: The Return of Michael Myers באתר Discogs האלבום Halloween 4: The Return of Michael Myers באתר ספוטיפיי Halloween 4 - The Return Of Michael Myers, נבדק ב-2020-10-18 Hallowen 4: The Return of Michael Myers (Original Motion Picture Soundtrack), נבדק ב-2020-10-18
התאחדות המועמדים

התאחדות המועמדים (בגרינלנדית: Kattusseqatigiit) הייתה מפלגה שמרנית גרינלנדית שנוסדה בשלהי סתיו 2005. בבחירות לפרלמנט בשנת 2013 זכתה המפלגה ב-1.1% מהקולות ולא השיגה מושבים בפרלמנט הגרינלנדי. וכתוצאה מכך התפרקה. המייסד אנטון פרדריקסן הצטרף מאוחר יותר למפלגת נאלראק. במקור נכנסה לפרלמנט הגרינלנדי כעצמאיים. אתר רשמי Nordsieck, Wolfram (2013). "Greenland/Denmark". Parties and Elections in Europe. אורכב מ-המקור ב-5 ביולי 2013. נבדק ב-19 באפריל 2019. {{cite web}}: (עזרה) "Overblik: Her er det nye Inatsisartut". Sermitsiaq.AG. נבדק ב-2013-08-02.
Nightmare Revisited

Nightmare Revisited (בעברית: סיוט מחדש) הוא אלבום גרסאות כיסוי מאת אמנים שונים של שירי הלקוחים מהסרט "הסיוט שלפני חג המולד". הוא יצא לאור ב-30 בספטמבר 2008, על ידי חברת התקליטים וולט דיסני רקורדס כדי להנציח את יום השנה ה-15 של הסרט ליציאתו לקולנוע. בנוסף ל-18 הרצועות של הפסקול המקורי, יש שתי הקלטות מחודשות של המלחין דני אלפמן: "Opening" ו-"Closing". בפסקול, הלהקה קורן הקליטה מחדש את "Kidnap the Sandy Claws". הגרסה נחשבת להקלטה הראשונה של הלהקה בה ריי לוזייר בתופים. בין היתר, גרסת התקליטור של האלבום כוללת את הטריילר של "הסיוט שלפני חג המולד". הלהקה האמריקאית טייגר ארמי ביצעה גרסת כיסוי לשיר "Oogie Boogie's Song", שלא נכללה במהדורות התקליטורים הפיזיות של Nightmare Revisited, אך נכללה כרצועת בונוס דיגיטלית. ב-27 בספטמבר 2008, שלושה ימים לפני יציאתו של Nightmare Revisited, הוא היה זמין להאזנה בלעדית ב-Spin.com. ב-22 בספטמבר 2008, סולנית הלהקה האמריקאית אוונסנס, איימי לי, ביצעה את השיר "Sally's Song" והודיעה כי תבצע אותו בתוכנית הטלוויזיה "The Tonight Show with Jay Leno", עם ג'יי לנו ב-13 באוקטובר 2008. זמר הרוק הכבד האמריקאי מרילין מנסון ביצע את "This Is Halloween" (מתוך המהדורה המחודשת של הפסקול) בתוכנית "The Tonight Show", בליל כל הקדושים שנתיים קודם לכן (31 באוקטובר 2006). אלבום גרסאות הכיסוי זכה לביקורות חיוביות. ב-AllMusic הוענק לו ציון של שלושה וחצי כוכבי זהב מתוך חמישה בסך הכול. מידע על האלבום Nightmare Revisited באתר MusicBrainz האלבום Nightmare Revisited באתר Discogs Various - Nightmare Revisited, Discogs (באנגלית) Various - Nightmare Revisited, Discogs (באנגלית) BLABBERMOUTH.NET - 'Nightmare Revisited' Collection Available For Streaming, web.archive.org, ‏2008-10-04 Evanescenceville ~ The Official Italian Site and Fan Club, web.archive.org, ‏2008-07-13 Nightmare Revisited - Various Artists | Songs, Reviews, Credits | AllMusic (באנגלית אמריקאית), נבדק ב-2020-10-18
ליפוט גדה

ליפוט גדה (במקור גרוסמן, בהונגרית: Gedő Lipót; טורקווה, 5 באוקטובר 1887 – ניו יורק, ארצות הברית, 28 ביולי 1952) היה גרפיקאי יהודי-הונגרי חשוב, קריקטוריסט, צייר. ליפוט גדה נולד במשפחה יהודית כבנם של הרמן (ארמין) גרוסמן, שוחט ומוהל ושל יוהאנה (יאנקה) סירמן. הוא היה תלמידו של קארוי פרנצי באוניברסיטה לאמנויות יפות בבודפשט, ואחר כך למד במינכן. בשנת 1914 ארגן את תערוכת האוסף הראשונה שלו בבית האמנים בבודפשט וזמן קצר לאחר מכן הוא גויס לצבא. עד מהרה שוחרר בגלל מחלתו. בין השנים 1914 – 1916 הוא היה עמית מערכת של העיתון Prager Tageblatt ובשנת 1915 ארגן מיצירותיו תערוכה בפראג. לאחר מלחמת העולם הראשונה התפרסמו איוריו בעיתונים מ"פיסטופו", ה"אוֹישאג" ו"חזירון הסילבסטר". בשנת 1919 הקים בית ספר חופשי יחד עם עם ליפוט הרמן, שם לימדו בחינם צעירים מוכשרים. משנת 1921 הוא הכין איורים עבור הוצאת אולשטיין בברלין, ומאוחר יותר עבד כקריקטוריסט ב"די שטונדה" (Die Stunde) בווינה. משנת 1920 הועסק במשך ארבע עשרה שנים על ידי עיתון הבדיחות ההומוריסטי בורשסם ינקו. בשנת 1923 יצא אלבומו שתיאר מאה אנשי ציבור אוסטרים. הוא הקים את עיתון הבדיחות סֶרְווֹּס, שהופיע בווינה במשך שנה וגדה היה גם עורך והמאייר שלו. בין השנים 1927 – 1938 עבד בהונגריה. במהלך תקופה זו הוא אייר עבור "עיתון בוקר", "חיי התיאטרון", "חץ", "קריקס-קראקס", "עיתון טולנה העולמי", "סקירה עצמאית", "מראה", "יום ראשון של העיתון של פשט", "אוישאג", "כיריים", "תקווה", "זמנים חדשים", "פשט קורייר", "פיגארו", "פאטה מורגנה", "מגזין התיאטרון". בשנת 1928 השתתף בהקמת החברה לאמנויות יפות בשם גילדת מונקאצ'י. אלבום הקריקטורה שלו, ששמו היה "אספני אמנות וביבליופילים הונגריים" התפרסם בשנת 1931 ובאותה שנה ערך תערוכה קולקטיבית במוזיאון ארנסט. משנת 1933 היו לו שלוש תערוכות אוסף בבודפשט. בשנת 1936 הוא אייר את רומן הנעורים "יאני הופך לג'וני". בשל האנטישמיות הגואה בהונגריה והחוקים האנטי יהודיים, משנת 1938 התגורר בפריז ואחר כך בניו יורק. פרס גרפי של אגודת פאל סיניאי מרשה (1934) לקסיקון ביוגרפי הונגרי ביוגרפיה (budapestaukcio.hu) הנצחת ליפוט גדה (1969) לקסיקון אמנות 1. (בודפשט, 1935) לקסיקון יהודי הונגרי (בודפשט, 1929) מדיה וקבצים בנושא ליפוט גדה בוויקישיתוף Az engedélyt tartalmazó BM rendelet száma/évszáma: 44324/1911. Forrás: MNL-OL 30794. mikrofilm 369. kép 1. karton Névváltoztatási kimutatások 1911. év 18. oldal 16. sor "Születési bejegyzése a túrkevei izraelita hitközség születési akv. 23/1887. folyószáma alatt".
Nail in the Coffin

Nail in the Coffin (בעברית: מסמר בארון הקבורה) הוא המיני-אלבום השלישי של הבדרנית אג'ה, בו מתארחת גם שילו. המיני-אלבום יצא לאור ב-27 בספטמבר 2019, בהוצאה עצמאית, לכבוד ליל כל הקדושים. המיני-אלבום נחשב למיני-אלבום חג המולד הראשון של השתיים. פרט ל-"Body Count" שהוקלט על ידי שילו ו-"Paranoia" שהוקלט על ידי אג'ה, כל שירי המיני-אלבום הוקלטו על ידי השתיים יחדיו. המיני-אלבום תואר ככזה ש"משלב את סוגת האימו-פאנק, מוזיקת טראפ, קאנטרי ו-EDM". כמו כן, נטעם כי הוא "מהווה כמחווה לסרטי אימה קלאסיים ומודרניים". "Mama Chola", שיצא לאור ב-30 באוגוסט, היה לסינגל המוביל מתוך המיני-אלבום ועבורו יצא וידאו קליפ רשמי שצולם בקנזס סיטי. הסינגל השני מתוך המיני-אלבום "The Purge", יצא לאור כמה זמן לאחר מכן על מנת לעזור בקידום שלו. ג'ורדן באסט מ-NME תיאר את המיני-אלבום כ"אנתולוגיה מפחידה של חובבי ההיפ-הופ הכהים" והוסיף כי "למיני-אלבום ולמאזינים שלו יש קשר לג'ייסון וורהיס מהסרטים של "יום שישי ה-13" והסרטים האחרונים של "הטיהור" שיצאו משנת 2013 ועד שנת 2019". ג'ון עלי מבילבורד תיאר את המיני-אלבום כ"מאיים" וכלל את "Haunted House" ב-"Billboard Pride's October 2019 Playlist". האלבום Nail in the Coffin באתר ספוטיפיי האלבום Nail in the Coffin באתר אפל מיוזיק Nail in the Coffin by Shilow & Aja, Apple Music (באנגלית) Shilow on Apple Music, Apple Music (באנגלית) Aja & Shilow's upcoming horror industrial punk-trap EP kicks off with "THE PURGE", Elicit Magazine, ‏2019-09-25 (באנגלית) 'RuPaul's Drag Race' alum Aja sizzles in fierce 'Mama Chola' music video, EW.com (באנגלית) An interview with 'RuPaul's Drag Race' star turned horrorcore rapper Aja, NME Music News, Reviews, Videos, Galleries, Tickets and Blogs | NME.COM, ‏2019-10-10 (באנגלית) Queer Necessities: Adam Lambert, Kim Petras and More on Billboard Pride's October 2019 Playlist, Billboard (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "Nail in the Coffin".